si ben zayb ay biglang nakabitaw ng isang tungayaw, napalundag at pinigilan ang kaniyang bisig; sa gitna ng kagalakan ni. camorra ay kinurot siya. dumarating ang isang nakasisilaw na binibining pinagtitingnanan ng lahat ng taong nasa liwasan; dahil sa hindi magkasiya sa kagalakan si. camorra ay pinagkamalang bisig ng dalaga ang bisig ni ben zayb. ang binibiniy si paulita gomez, ang makisig sa madlang makisig na sinusundan ni isagani; sa likuran ay sumusunod si aling victorina. ang dalagay nagniningning sa kagandahan; ang lahat ay napapatigil, ang mga liig ay bumabaluktot, napapahinto ang mga usap usapan, sinusundan ng mga paningin at si aling victorina ay tumatanggap ng mga magalang na bati. ang suot ni paulita gomez ay barot panyong pinya na binurdahan, iba kay sa isinuot ng umagang iyon sa pagparoon sa sto. domingo.